**Ұйымдастырылған оқу қызметінің технологиялық картасы**

**Білім беру саласы:** Қатынас

**Бөлімі:** Көркем әдебиет

**Тақырыбы:** «Дәрумендер таласы»

**Мақсаты:** Пайдалы азық - түліктер мен дәрумендер және салауатты тамақтанудың маңызы туралы білімдерін бекіту.  
**Міндеттері:**

**Білімділік:** Салауатты өмір салтын сақтаудағы дұрыс тамақтанудың маңыздылығын және қажеттілігін білу. Дәрумендердің адам денсаулығы үшін қандай пайдасы бар екенін үйрету.

**Дамытушылық:** Балаларға дәрумендер туралы түсінік беріп,қызығушылығын арттыру,ойлау,есте сақтау қабілетін дамыту.Балалардың тілін дамыту .

**Тәрбиелік:** Жемістер мен көкөністердің пайдасын білуге, табиғатты сүюге, аялауға, қорғауға тәрбиелеу

**Сөздік жұмыс:** Дәрумен, көкөніс,дауласу.

**Көрнекіліктер:** слайд, видео, дидактикалық ойындар.

**Қостілділік:** Дәрумен-витамин, көкөніс-овощи,жемістер-фрукты.

**Алдын –ала жүргізілген жұмыстар:** Дәрумендер туралы әңгімелесу

|  |  |  |
| --- | --- | --- |
| **Қызмет кезеңдері** | **Тәрбиешінің іс-әрекеті** | **Балалардың іс-әрекеті** |
| Мотивациялық қозғаушылық | Балалар шаттық шеңберге тұрамыз  Арайлап таң атты,  Бізге шуақ таратты.  Жарқырайды даламыз,  Жайнай түсті қаламыз. | -Шаттық шеңберге тұру.  Тәрбиешімен бірге шаттық шеңберін жасайды. |
| Ұйымдық-іздену | - Балалар, осы жақсы көңіл-күймен бүгінгі ұйымдастырылған оқу қызметімізді бастаймыз. Бүгінгі жаңа ұйымдастырылған оқу қызметінде дәрумендердің денсаулығымызға тигізетін пайдасын білетін боламыз. Дәрумендер - дегеніміз не? Орысшасы қалай аталады? Дәрумен – Витамин. Дұрыс айтасыңдар, адамның дені сау болып, ширақ та, сергек болып жүру үшін дұрыс тамақтанудың маңызы зор.  -Балалар, өткен сабақта жаттаған дәрумендер туралы тақпақтарымызды есімізге түсірейікші.  Балалардың тақпақтары:  Дәрумендер тірегің,  АВСДЕ деп аласың.  Жетіспесе бірі оның,  Ауырып сен қаласың. (Жомарт)  А - сы қажет көзіңе,  В - сы қажет жүйкеге  С - дан микроб безінер,  Д - сүйекті нығайтар, (Арсен)  А - болады асқабақ,  Өрік, айран, салатта,  В - балық, картоп, асқабақ,  Сиыр еті жаңғақта, (Ерназар)  С - апельсин, алмұртта,  Д - балық майында,  Е - қарақаттан табылар. (Аяла)  Бүгін мен сендерге осы дәрумендердің көкөністер,жемістердің пайдасын нақты көрсететін бір жақсы ертегі алып келдім. Тындағыларың келе ме? Ендеше экранға назар аударайық.  -Жақсы ендеше ертегімді бастайын.  -Жаз мезгілінде Әли жылда әжесінің ауылына барады . Ауылда рахат, таза ауа, ашық аспан, үйдің іргесінде өзен бар.  Таза ауа жұтқың келе ме есік алдына шыға саласың. Ауылда бірге ойнайтын достарың да көп. Азаннан кешке дейін ашық аспан астында доп қуу,асық ойнау, ақ сүйек, өзенге шомылу демалыс жақсы өтуде.  Бәрі жақсы болғанмен Әли әжесімен жиі сөзге келіп қалатын. Тамақ үстінде Әли : «Мына қызылды жемеймін», «Фу, мына жасылды алып таста», «ащыны жемеймін», «сәбізді мен жақсы көрмеймін» деп әжесіне жиі қиғылық салады. Әлидың бұл сөздеріне әжесі ренжіп қалатын.  Бір күні Әли тамақтан кейін балалармен ойнап келмекші болып аулаға шығады. Әлидың құлағына сыбыр-күбір дыбыстар келеді. Бұл кімдер екен сөйлеп тұрған деп бақшаға қарай жүрді. Құлағын салып тындаса көкөністер дауласып жатыр екен. Картоп «Мен көкөністердің ішіндегі ең кереметімін.Мені жеген адамның күші күні бойы мықты болады.  Сөзді сәбіз алады. Жоқ ең пайдалысы менмін.Менің құрамымда А дәрумені бар. А дәрумені өсу витамині деп аталады, ол көзге пайдалы, теріге де әсері бар***.***  Тәтті бұрыш айтады: Мен Е витаминына баймын. Мені жеген адамның жүрегі мықты болады.  Сөзге асқабақ араласады: Ал мен болсам С дәрумендеріне баймын. Мені көп қолданған адамның ауруға төзімділігі артады.  Осы кезде пияз таласты әрі қарай жалғастырады: С дәрумені дейсің бе, ол мен жайлы айтылған. Мен с дәруменіне өте баймын. С дәрумені бар организмнің жұқпалы ауруларға қарсы тұруын қамтамасыз етеді.  Мұны естіген Әли : Шыныменде сәбізді көп жеген менің әжемнің көзі өте жақсы көреді. Тіпті іс тіксе де, шұлық тоқыса да көзілдірік кимейді. Деп ішінен ойлады.  Бұл көкөністердің таласын естіген Әли Әжем дұрыс айтқан екен ғой. Көкөністердің адам ағзасына берері көп екен ғой. Бүгін әжем не пісіруші еді...  Есіме түсті, асқабақ қосылған дәмді ботқа дайындамақшы еді ғой. Қой үйге кіріп әжем дайындаған асты жеп күш жинайын, әжеме рахмет айтайын деп үйге кіріп кетіпті.  Жетекші сұрақтар қояды.  -балалар, шаршап қалған болармыз қәне сергіп алайық.  Тербеледі ағаштар,  Алдымнан жел еседі.  Кіп-кішкентай ағаштар,  Үп -үлкен болып өседі.  Адам ағзасына әртүрлі қоректік заттар мен дәрумендер қажет.  **Ғажайып сәт.**  Есік қағылып қонаққа дәрумен келеді. Сәлеметсіздер ме, балалар!  Мен сендердің дәрумен, дәрумен деп айтқандарынды естіп балалар мені шақырып жатыр ма деп жетіп келдім  -Дәрумен келгенің жақсы болды.  -Балалар, сендер көністер мен жемістерді жегенді ұнатасыңдар ма?  -Мен өзім жайлы әңгімелегенді өте жақсы көремін. (мақтанып)  -Балалар мен көптеген жемістерде көкеністерде боламын . Менің түрлерім өте көп. Мысалы:А,В,С,D Е .  Мен тек көкеністер мен жемістерде ғана болмаймын, мен сүт өнімдері, ет , балықтар және т.б тағамдарда боламын..  -Ой дәрумен , сенің келгенің жақсы болды. Балалар дәрумендер туралы біраз мағлұмат алды.  Балалар мен сендерге бос қол келмедім. Сендерге ойын ала келдім.  -Ойын ойнаймыз ба балалар?  **Ойын: «Көкөністер,жемістер»**  Ойын шарты:балалар экранда көкөністер мен жемістер және бір себет бейнеленген. Себетке көкөністерді жинастыруымыз керек. Мен сендерден мысалы алманы көрсетіп неге жататынын сұраймын. Сендер дұрыс жауап берсеңдер алма себетке түспейді. Егер сәбізді дұрыс көкөніс десеңдер себетке түседі. Қателесіп жемістер деп айтсандар сәбіз себетке түспейді. Өте зейінді болындар.  - Тәрбиеші: Балалар естерінде болсын, түрлі хот-дог, чипсы сияқты тағамдарды және кола сусындары біздің ағзамызға кері әсерін тигізеді. Бұл тағамдардан әрдайым аулақ болған жөн! Сондықтан да дұрыс тамақтану керек. Дәрумені көп тамақтарды ғана жеу керек.  -Дәрумен келгеніне көп рахмет.  -Мен енді басқа балабақшаларға барып өзім туралы әңгімелеп берейін. Сау болыңдар балалар.  -Балалар, дәруменнің орысшасы қалай болады?  -Көкөністер ше?  -Ал жемістер ше?  -Жарайсыңдар балалар. | -Балалардың жауабы.  Иә, білгіміз келеді.  Иә, келеді.  -Ертегіге зер салып мұқият тыңдайды.  Сергіту сәтін бірге жасайды.  Дәруменмен амандасады.  Ойынға қызығушы -лықпен,белсене  Араласады.  Тәрбиешіні зейін қойып тындап , сұрақтарына дұрыс жауап береді |
| Рефлексивті-түзетушілік | Балаларды мадақтау.  Қорытындылау. | Балалар қуаныш сезіміне бөленеді. |

**Күтілетін нәтиже:**   
**Білуі керек:**Дәрумендердің,көкөністердің адам ағзасына пайдасын, олардың қандай тағамдарда болатынын білуі керек.   
**Болуы керек:**Қызығушылығы, зейіні, сөздік қорларының молайуы.  
**Қолынан келуі:** Сұрақтарға толық,дұрыс жауап береді.

Тәрбиеші : А.Жумашева